สวัสดีค่ะ พอดีว่ามีอะไรกับแฟนวันที่ 28 พฤษภา นี่คือครั้งแรกของเรานะคะ ป้องกันอย่างดี ใส่ถุงยาง เช็คแล้วไม่มีจุดไหนรั่วซึม หลั่งนอก พอมาวันที่ 29 เราเริ่มมีตกขาวสีน้ำตาลปนเลือด มันออกมานิดๆแค่เปื้อนกางเกงใน ปวดท้องน้อยนิดหน่อย ปวดหัวปวดคอร่วมด้วย อยากทราบว่าอาการนี้คืออะไรหรอคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นโอกาสตั้งครรภ์ก็มีได้น้อย ถ้าใช้ถุงยางได้อย่างถูกต้องดังที่กล่าวไป กามีตกขาวปนเลือดออกมานั้น ถ้าไม่ใช่เลือดตามรอบเดือน คือมีสาเหตุที่ผิดปกติ ก็อาจจะเกิดจาก ผลข้างเคียงจากการใช้ยาคุมกำเนิดชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ แต่กลุ่มที่เป็นภาวะแทรกซ้อนของการตั้งครรภ์นี้ไม่น่าเกิดหลังการมีเพศสัมพันธ์เพียงแค่วันเดียว หรือเป็นการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือเป็นแผลฉีกขาดจากการมีเพศสัมพันธ์ก็ได้เช่นกันในเบื้องต้นควรงดการมีเพศสัมพันธ์ไปก่อน ถ้ายังมีเลือดออกมาผิดปกติ ไม่ซื้อยาปรับฮอร์โมนมากินเอง สังเกตอาการ ถ้าเลือดยังออกต่อเนื่อง เจ็บ ปวดท้องน้อย ควรไปพบแพทย์ หากเป็นแผลฉีกขาดจากการมีเพศสัมพันธ์ที่ไม่ได้เป็นมาก แผลอาจจะสมานกันได้เองค่ะ